[{"text_idx": "#000000", "text": "Cronobacter spp bakterio-generoa pertsonei transmititu ahal zaie kutsatutako elikagaiak kontsumitzean, eraldaketa-, manipulazio- eta ontziratze-faseetan higiene ezagatik edo jardunbide desegokiengatik."}, {"text_idx": "#000001", "text": "Cronobacter sakazakii da elikagaien bidezko toxiinfekzio-agerraldi gehienekin lotuta dagoen espeziea, eta agerraldi gehienak bularreko haurrentzako esne-prestakin deshidratatuen kontsumoak eragiten ditu, bereziki, haurrentzako esne-formulen kontsumoak."}, {"text_idx": "#000002", "text": "Bularreko haurrak oso sentiberak dira C. Sakazakiiren infekzioarekiko, eta meningitisa edo enterokolitisa jasan dezakete."}, {"text_idx": "#000003", "text": "C. Sakazakiik eragindako kutsaduraren kopuru handi bat elikagai deshidratatuak ekoiztean gertatzen denez, elikagai-enpresek kontrolatu egin behar dute osagaien kalitate mikrobiologikoa eraldaketa-prozesuan, eta enterobakterioen maila murriztu ekoizpen-ingurunean. Bestalde, kontsumitzaileek ekidin egin behar dute azken produktuaren kutsadura, eta horretarako, higiene- eta manipulazio-jardunbide egokiak jarraitu behar dituzte elikagai deshidratatuak berregitean."}, {"text_idx": "#000006", "text": "Cronobacter spp. Gram negatiboko bakterio-genero bat da, ubikuitarioa, eta naturan modu naturalean aurkitzen da (lurzorua, ura, landarea eta animaliak), nahiz eta askotan ez jakin zein den gordailua."}, {"text_idx": "#000007", "text": "Biofilmak eratzeko duen gaitasunari eta lehorketarekiko erresistentziari esker, beste enterobakterio batzuen aldean, denbora-epe luzeetan bizirik irauten du (bi urtera arte) giro lehorretan, besteak beste esne-hautsean eta horren ekoizpen-ingurunean. Prestakinak berregiten direnean, Cronobacter spp. ugaldu egiten da prestaketa- eta biltegiratze-baldintzen"}, {"text_idx": "#000008", "text": "Cronobacter generoa Enterobacteriaceae familiakoa da, eta 5 espeziek osatzen dute; horietatik, elikagaien bidezko toxiinfekzioen agerraldiekin lotura handiena duen espeziea Cronobacter sakazakii da."}, {"text_idx": "#000009", "text": "Cronobacter sakazakii bakterioa hainbat bideren bidez transmititu ahal zaie pertsonei:"}, {"text_idx": "#000010", "text": "C. sakazakiik kutsatutako elikagaiak kontsumituz gero*"}, {"text_idx": "#000011", "text": "Elikagaiak eraldatzeko fasean kutsadura gurutzatuaren bidez:"}, {"text_idx": "#000012", "text": "Barne-kutsadura: pasteurizazioaren ostean beroarekiko sentiberak diren osagaiak gehitzean (bitaminak, mineralak eta abar).\nKanpo-kutsadura: sakazakii izan dezaketen ekipo eta prozesatze-lerroak ukitzean."}, {"text_idx": "#000014", "text": "Nahiz eta C. sakazakii elikagaien bakterio arrunta den, ez da patogeno garrantzitsua giza osasunean dituen ondorioei dagokienez; izan ere, eragiten duen infekzioaren intzidentzia txikia da. Cronobacter spp.-rekiko esposizioaren ondoren gaixotzeko aukera 8,9 x 10-6 eta 2,5 x 10-6 artekoa da. Hala ere, infekzioa oso larria izan daiteke haurtxoentzat, immunodeprimituentzat eta adinekoentzat."}, {"text_idx": "#000015", "text": "Helduen artean, infekzioaren sintomak honako hauek izan daitezke, besteak beste: sukarra, gorakoa, beherakoa, eta gernu-infekzioa adin-talde guztietan."}, {"text_idx": "#000016", "text": "Islandian 1986an lehenengo kasuak antzeman zirenetik 2009. urtera arte 120 kasu eman dira mundu osoan, 26 heriotza barne. Hilkortasun-tasa % 50ekoa zen, baina azken urteetan % 20ra murriztu da."}, {"text_idx": "#000017", "text": "Azken urteetan, 2018an patogeno horri buruzko 2 kasu jakinarazi ditu RASFFek eta 2020an 1 baino ez. Kasu guztiek zuten lotura haurrentzako esne-formulekin."}, {"text_idx": "#000018", "text": "Bi hilabete baino gutxiagoko bularreko haurrek"}, {"text_idx": "#000019", "text": "Elikagai deshidratatuak dira C. sakazakii-k kutsatzeko arrisku handiena duten elikagaiak:"}, {"text_idx": "#000020", "text": "Cronobacter spp.-ren prebalentzia produktu horietan % 14koa izan daiteke."}, {"text_idx": "#000021", "text": "% 0 positibo bularreko haurrentzako elikagai deshidratatuen edo mediku-erabilerako produktu dietetikoen 198 laginetan."}, {"text_idx": "#000024", "text": "EFSAk bularreko haurrentzako prestakinen eta jarraipen-prestakinen arrisku mikrobiologikoei buruzko irizpenean (2004) ezarri zuen Salmonella eta Cronobacter sakazakii direla mikroorganismorik kezkagarrienak bularreko haurrentzako prestakinetan, erabilera mediko berezietarako bularreko haurrentzako prestakinetan eta jarraipen-prestakinetan. Halaber, ondorioztatu zuen C. sakazakii-ren presentziak arrisku handia dakarrela, baldin eta berregin ondorengo baldintzen ondorioz ugaldu egiten bada."}, {"text_idx": "#000025", "text": "Gainera, EFSAk 2008ko berrikuspenean gaineratu zuen ingurumenean eta produktuan Enterobacteriaceae bakterioaren prebalentzia murrizteak, HJE eta AAKPK printzipioak aplikatuta, C. sakazakii-ren prebalentzia murritz dezakeela aldi berean. Hori dela eta, bularreko haurrentzat prestakin deshidratatuak edo sei hilabetetik beherako bularreko haurrentzat erabilera mediko berezietarako elikagai deshidratatuak ekoizten dituzten elikagai-enpresek kontrolatu egin behar dituzte ekoizpen-eremuak eta -ekipoa, euren laginketa\u2010planaren barruan, enterobakterioen presentzia hautemateko."}, {"text_idx": "#000026", "text": "Prestakin deshidratatuen pasteurizazio-tratamenduak inaktibatu egiten du Cronobacter spp. bakterioa. Baina, ondorengo faseetan berriz kutsa daitekeenez, ezinbestekoa da honako neurri hauek aplikatzea:"}, {"text_idx": "#000027", "text": "Pasteurizazioaren ondoren gehitutako lehengai eta nutrienteen kalitate mikrobiologikoa kontrolatzea.\nEnterobakterioen maila murriztea airean, ingurumenean eta prozesu-ingurunean (prozesatze-ekipo eta -lerroak), ingurumena zaintzeko programak aplikatuta.\nBularreko haurrentzako prestakinen eta jarraipen-prestakinen etiketetan, honako hauek jakinaraztea: produktua prestatzeari, biltegiratzeari eta ezabatzeari buruzko jarraibideak, eta modu desegokian prestatzeak eta biltegiratzeak osasunean eragin ditzakeen arriskuei buruzko ohartarazpena."}, {"text_idx": "#000028", "text": "Cronobacter sakazakii inaktibatu egiten da pasteurizazioaren tratamendu termikoarekin."}, {"text_idx": "#000029", "text": "Haurrentzako hauts-esnearen formula deshidratatuen bidezko kutsaduraren kopuru handi bat etxean gertatzen denez, gomendagarria da higiene- eta manipulazio-jardunbide egoki batzuk jarraitzea janari-prestakin horiek prestatzean eta kontserbatzean."}, {"text_idx": "#000030", "text": "Hauts-prestakina edateko urarekin berregitea, 70oC\u2010ko tenperaturan (ez erabili mikrouhin-labea, beroa ez baita modu uniformean banatzen)."}, {"text_idx": "#000031", "text": "Prestakin berregina berehala kontsumitzea edo 5 oC-ko tenperaturan gordetzea (ur hotzetan edo hozkailuan) kontsumitu bitartean, gehienez ere bi orduz."}, {"text_idx": "#000032", "text": "Prestakin likido esterila erabiltzea bularreko haur immunodeprimituentzat edo goiztiarrentzat, infekzio-arrisku handiagoa baitute."}, {"text_idx": "#000033", "text": "Etiketako jarraibideak betetzea, prestakina prestatzeari eta biltegiratzeari dagokionez, baita iraungitze-data ere."}, {"text_idx": "#000034", "text": "OMSren bost aholkual janariak prestatzerakoan:"}, {"text_idx": "#000035", "text": "Erabili ur eta lehengai seguruak."}, {"text_idx": "#000036", "text": "Garbitu ongi elikagaiak kanilako ura erabiliz, gordinik kontsumitu behar badira."}, {"text_idx": "#000037", "text": "Elikagaiak 5 \u00b0C-tik behera hoztea, patogenoen hazkundea mugatzeko bakterio horrek kutsatzeko arriskua duten elikagaietan."}, {"text_idx": "#000038", "text": "desinfektatu gainazala, tresnak eta mosteko oholak."}, {"text_idx": "#000039", "text": "Bereizi elikagai gordinak eta kozinatuak, kutsadura gurutzatua saihesteko."}, {"text_idx": "#000040", "text": "Kozinatu elikagaiak erabat (70o C) eta mantendu bero kontsumitzen diren arte."}, {"text_idx": "#000041", "text": "Elikagaiak kontsumitu ondoren, hoztu soberakinak albait arinen (<5o C) eta kontsumitu 24 orduren barruan, aldez aurretik berotuta."}, {"text_idx": "#000042", "text": "Elikagai-enpresek bete egin behar dituzte BATZORDEAren 2073/2005 (EE) Erregelamenduak (2005eko azaroaren 15ekoa, elikagaiei aplikatu beharreko irizpide mikrobiologikoei buruzkoa) eta haren ondorengo aldaketek Cronobacter spp-rentzat ezartzen dituzten elikagaien segurtasun-irizpideak arrisku handieneko elikagaietan (bularreko umeentzako prestakin deshidratatuak eta 6 hilabetetik beherako bularreko umeentzako mediku-erabilera berezietarako elikagai dietetiko deshidratatuak), bai eta 852/2004 (EE) Erregelamenduak (elikagaien higieneari buruzkoa) eta haren ondorengo aldaketek ezartzen dituzten higiene-neurri orokorrak eta espezifikoak ere."}, {"text_idx": "#000043", "text": "Review of the opinion on microbiological risks in infant formulae and follow on formulae with regard to Enterobacteriaaceae as indicator. 2008\nOpinion of the Scientific Panel on Biological Hazards on the request from the Commission related to the microbiological risks in infant formulae and follow-on formulae. 2004"}, {"text_idx": "#000045", "text": "ANSES- Fiche de description de danger biologique transmissible par les aliments : Cronobacter spp. 2020"}, {"text_idx": "#000046", "text": "Gure eta hirugarrenen cookieak erabiltzen ditugu, erabiltzaileen nabigazioa aztertzeko.\nONARTU/ACEPTAR sakatzen baduzu, cookie guztiak onartzen dituzu, behar-beharrezkoak direnak eta estatistikoak.\nAceptas las cookies esenciales ma\u0301s las estadi\u0301sticas (ano\u0301nimas)\nDOITU/GESTIONAR hemen kudeatu ahal dituzu cookiak. Aqui\u0301 podra\u0301s gestionar las cookies que vas a cargar"}, {"text_idx": "#000050", "text": "DOITU/GESTIONAR hemen kudeatu ahal dituzu cookiak. Aqui\u0301 podra\u0301s gestionar las cookies que vas a cargar"}, {"text_idx": "#000055", "text": "Behar-beharrezkoak diren cookieak beti aktibatu behar dira, cookie-en ezarpenen zure lehentasunak gorde ahal izateko."}, {"text_idx": "#000056", "text": "Las cookies estrictamente necesarias tiene que activarse siempre para que podamos guardar tus preferencias de ajustes de cookies."}, {"text_idx": "#000057", "text": "Cookie hau desaktibatzen baduzu, ezin izango ditugu zure lehentasunak gorde. Horrek esan nahi du webgune hau bisitatzen duzun bakoitzean cookieak gaitu edo desgaitu beharko dituzula berriro."}, {"text_idx": "#000063", "text": "Please enable Strictly Necessary Cookies first so that we can save your preferences!"}]